Vaľová, Jana, poslankyňa NR SR (2020-02-20):
Ďakujem veľmi pekne. Viete, musím reagovať ako spravodajca. Ešte som aj chcela pripomenúť, ešte aj ďalšiu vec, pretože týka sa to možno aj včerajšieho rokovacieho dňa. Viete čo, ja keď som tu videla včera pána Beblavého s tou tortou, ktorá bola atrapa, tak ja som si myslela, že je to torta, a ja som si myslela, že to je torta urobená. Viete, keď ženy pečú, tak je to palma, palmarín alebo ako, nechcem tu robiť reklamu, že je to torta z fabriky PALMA – TUMYS. A viete prečo tá torta mala byť z fabriky PALMA – TUMYS? Teraz vám poviem. Vôbec neplačem. Ani plakať nebudem, pani kolegyňa, len si pamätám ako pán Beblavý na mňa kričal, že mi v živote neodpustí, že uvidím, čo urobí transparency, že uvidím, čo so mnou urobia neziskovky. Presne tam, čo čítala pani Blahová, ale nepovedala, čo som urobila, čítala eseťácku. Firma ESET podporuje – aká to? – Zastavme korupciu, lebo viete, tie firmy bohaté si narobili rôzne trasparenty, trasparency, rôzne Zastavme korupciu, aby to fantasticky znelo a súkromné firmy ich financujú. A tí spievajú a robia a likvidujú tých ľudí, ktorých chcú likvidovať. Pán Beblavý mi vonku povedal ešte pred voľbami, vy uvidíte, čo bude, čo s vami urobia trasparency, neziskovky a čo my s vami narobíme. A viete prečo? Lebo som mu to tak ešte, keď tu bola ministerka Tomanová, tá mi to povedala a potom sme sa spolu aj o tom bavili, aj s inými ľuďmi. Viete prečo? Pretože keď pána Beblavého, tuším, že to bol otec... Alebo kto kúpil PALMU – TUMYS? Otec. Tak viete, aké urobili svinstvo? Pani Blahová, vy rozprávate o nejakých mafiánoch? Ja vám porozprávam a vy ste tu sedeli, lenže my sme sa neznížili k takýmto debatám a čakali sme, že váš úžasný pán Lipšic to všetko vyrieši a vyzistí všetky tie kauzy, lebo bol minister aj spravodlivosti, aj vnútra, ale vy ste si to nechali na voľby, aby ste nás mohli nazývať akýmikoľvek menami. Ale teraz poviem o pánovi Beblavom, o pánovi Beblavom, Mirkovi Beblavom. Tak Mirko Beblavý, keď z PALMY – TUMYS išli prepúšťať asi, neviem, aby som sa nepomýlila, ja som, ja som vtedy tam nebola, ale možno 500, 600 ľudí. Tak viete čo vtedy urobil, aby nemusela Palma – Tumys platiť odstupné? Nehorázne tuná presadili predčasný dôchodok od 43. roku života a Sociálna poisťovňa vyplatila všetkých ľudí, miesto tejto firmy Palmy – Tumys vyplatila a takto si podnikatelia mädlili ruky, pretože nikomu nemuseli zaplatiť odstupné a ľudia išli do predčasného dôchodku. A viete, koľko to bolo? Milión 900-tisíc eur. A vy ste tu teraz roztrasení ako tie, handroví panáčikovia, lebo máte schváliť opatrenie za milión euro? Za milión euro ľuďom máte priznať, aby mali vyššie dôchodky a vyššie rodičovské príspevky? A, pani Blahová, vy rozprávate, že vy všetko pre to urobíte. Viete, zase sú to len reči. Čo urobíte? Však ste povalili Radičovej vládu, vtedy ste mohli urobiť. Prečo ste ľuďom nezvýšili dôchodky? Povalili ste vládu, bum, padla. Čo ste urobili? Pozerali ste len na svoje egá. Teraz ste odišli zo SaS a máte nejakú stranu demokratickú, ktorá má 0,0 percenta. Čo vy chcete urobiť? Ako? Viete, to sú tie prázdne reči, my všetko urobíme, my všetko, my vám všetko dáme. No, tak teraz, pani Blahová, pán kolega, teraz máte tú možnosť a stlačte to tlačítko pre ľudí, aby dostali vyššie dôchodky. My sme im celú dobu zvyšovali dôchodky. Ja som tu čítala, že sme vyrovnali, tri milióny euro sme vyrovnali ľuďom, ktorým Kaník zobral invalidné dôchodky. Tri milióny euro sme vyrovnali, lebo ste sa pýtali. Tridsať miliónov sme vyrovnali každý rok dieru za druhý pilier, kde ľudia majú dneska dvadsať 20-eurové dôchodky, vážení. A ste im sľubovali švajčiarske dôchodky. A všetko je v súkromných rukách firiem, ktoré majú druhý pilier. Odchádzajú tam percentá zo Sociálnej poisťovne. A ešte jednu vec poviem. Viete, čo sa stane, ak v druhom pilieri, ak padne firma súkromná, ktorá vlastní peniaze z druhého piliera? No, tí, ktorí tam sú, tak za nich zoberie zodpovednosť Sociálna poisťovňa a štát a vyplatí im dôchodok. Ale čo sa stane, ak padne Sociálna poisťovňa? Zoberú tieto súkromné firmy, ktoré majú, ktoré majú zakladateľov v zahraničí, vyplatia našim ľuďom dôchodky za Sociálnu poisťovňu? No nevyplatia. A toto sú vaše opatrenia, ktoré ste tu doniesli. Takže teraz, vážení, majte, majte, ja chcem povedať, majte, ako vravíte, odvahu si povedať, že áno, my to dokážeme. Pretože my sme dokázali mnohé sociálne opatrenia aj s 33-miliardovými sekerami a dokázali sme ich vyrovnať a urobili sme kopu opatrení pre ľudí, ktoré som tu pred chvíľou vymenovala. Ďakujem.